Ganga Risala

miniatyr|Kamelkorpset var oppkalt etter maharaja Ganga Singh av Bikaner, som også selv ledet avdelingen i felt
miniatyr|Soldater fra Ganga Risala i al-Arish i Egypt i 1918. 
Ganga Risala, av britene også kalt Bikaner Camel Corps, var en kavaleriavdeling oppsatt med dromedarer i fyrstestaten Bikaner i India. Den ble grunnlagt i 1889 og eksisterte til 1951, da fyrstestaten Bikaner var gått inn i det selvstendige India. Det meste av tiden sto Ganga Risala under kommando av maharaja Ganga Singh av Bikaner (1880–1943), som avdelingen var oppkalt etter og som ved flere tilfeller også ledet avdelingen i felt. Ganga Risala deltok i Det britiske imperiets tjeneste i bokseropprøret i Kina, Britisk Somaliland, første verdenskrig og andre verdenskrig.

Etablering
Avdelingen ble oppsatt i årene 1889 til 1893. Den talte først på 1900-tallet 500 mann.Bikaner state, i Imperial Gazetteer of India, bind 8, London: Clarendon Press, 1908, s. 216. Ganga Rinsala ble disponert som Imperial Service Troops, styrker fra de indiske fyrstestatene som ble satt i tjeneste for Det britiske imperiet. I 1925 ble avdelingen tilknyttet Indian States Forces. Styrken ble imidlertid også benyttet internt i Bikaner og britiskkontrollert India og ble blant annet satt inn for å avhjelpe hungersnøden som rammet landet i 1899.Hugh Purcell: The Mahararaja of Bikaner. India, (Makers of the Modern World), London: Haus Histories, 2010, s. 17.

Bokseropprøret og Somaliland
Ganga Risala ble i september 1900 sendt (uten kameler) som en del av Indian Expeditionary Force til Kina, der den som infanteriavdeling bisto i siste fase av bokseropprøret.Purcell, s. 26. Maharaja Ganga Singh førte befal over avdelingen i Kina.

Fra november 1902 til juli 1904 var avdelingen stasjonert i Britisk Somaliland, der den var med på kampene mot opprørere ledet av Mohammed Abdullah Hassan. Omkring 250 mann fra Ganga Risala ble sendt. Avdelingen gjorde seg bemerket i slagene ved Jidbali og Dharatol.L. S. Rathore: The Regal Patriot. Maharaja Ganga Singh of Bikaner, New Delhi: Roli Books, 2007, s. 51.

Første verdenskrig
Under første verdenskrig ble Ganga Risala sendt til Egypt, der avdelingen ankom i november 1914 og deltok, som den eneste kamelavdeling britene da hadde til disposisjon, i strid. Ved en anledning ledet maharaja Ganga Singh, som var på veg tilbake til India fra hovedkvarteret for 7th Indian Division i Frankrike, selv troppene i strid da den ottomanske hær under ledelse av Cemal Paşa angrep Suezkanalen i februar 1915. Tyrkerne ble tvunget til å trekke seg tilbake. På det sterkeste hadde Ganga Risala  mann, en støttegruppe på 166 og  dromedarer i Egypt under første verdenskrig.Purcell, s. 33–34.

Andre verdenskrig
Under andre verdenskrig ble Ganga Risala, sammen med en annen avdeling fra Bikaner, Sadul Light Infantry, stasjonert i Midtøsten.Rathore, s. 58–59.

I august 1940 ble Ganga Risala sendt til Aden med en styrke på 588 mann. Avdelingen ble trukket tilbake i desember 1942. Den ble raskt satt inn mot  huropprørere i Sind, der den var i tjeneste til juni 1944. Ganga Risala bisto så med gresshoppebekjempelse i Balutsjistan til november 1944. I 1945 ble den benyttet til samme oppgave i  Balutsjistan, Sind, Barmer, Nagaur og Sikar.Richard Head og Tony McClenaghan: Armies of the Indian Princely States. Volume VI. The Bikaner Army, Milton Keynes: Military Press, 2000, s. 35–47.

Avvikling
Fyrstestaten Bikaner gikk 30. mars 1949 inn i Unionen Rajasthan, som igjen sluttet seg til det selvstendige India 7. april 1949. I 1951 ble Ganga Risala slått sammen med Jaisalmer Risala og avdelingen Ganga-Jaisalmer Risala ble til. Denne enheten ble så i 1954 til 13 Grenadiers i Grenadier Regiment i Indias hær.Naveen Patnaik: A Desert Kingdom. The Rajputs of Bikaner, London: Weidenfeld and Nicholson, 1990, s. 111.

Referanser

Kategori:Indias forsvar
Kategori:Indias historie
Kategori:Militære enheter under andre verdenskrig
Kategori:Militære enheter under første verdenskrig